બન્નેએ પુનઃતપશ્ચર્યાનો પ્રારંભ કર્યો. ભાવમય તપથી ભગવાન તત્કાળ પ્રસન્ન થયા અને પુત્ર રૂપે પ્રગટ થવાનું વચન આપ્યું. સમય જતાં આ દંપતિને ઘેર જે બાળકનો જન્મ થયો તે જ ભગવાન શ્રી કપિલ રૂપે પ્રસિધ્ધ થયા. પુત્ર રત્નની પ્રાપ્તિ થતા કર્દમ સંસારની મોહમાયા છોડીને પરમ પદ મેળવવા જતા રહ્યા પણ મારૂં શું થશે, મારે શું કરવું? આવો પ્રશ્ન માતા દેવહૂતિએ પુત્ર કપિલજીને પૂછ્યો, તેના ઉત્તરનું વિજ્ઞાન એ જ સાંખ્યશાસ્ત્ર. એા સંવાદ કપિલ ગીતા નામે પ્રસિધ્ધ છે.